ঘটনাচক্রে, মাঝেরহাট সেতুর বিপর্যয়ের পরে তড়িঘড়ি রাজ্যের বিভিন্ন সেতু এবং উড়ালপুলের স্বাস্থ্য পরীক্ষা করতে নির্দেশ দিয়েছিল রাজ্য সরকার। তারই ভিত্তিতে শহরের অন্তত ২০টি সেতুকে চিহ্নিত করা হয়েছিল, যেগুলির ব্যবহারের মেয়াদ হয় শেষ হয়ে গিয়েছে, নয়তো তাদের স্বাস্থ্যের হাল বেশ দুর্বল। এই পরিস্থিতিতে কী করণীয়, তা স্থির করতেই ওই কমিটি গঠন করা হয়েছে। ইঞ্জিনিয়ারদের অনেকেরই অভিমত, সেতুর নজরদারি এবং সেগুলির স্বাস্থ্য পরীক্ষার মতো কাজে নির্দিষ্ট পদ্ধতি মেনে চলা উচিত, যা আন্তর্জাতিক মানের সঙ্গে মিলবে। সেই কারণে উপযুক্ত রূপরেখা তৈরি করতে চাইছে সরকার।